**জাতীয় উদ্ভিদ উদ্যান** বা **বাংলাদেশ ন্যাশনাল হার্বেরিয়াম** বাংলাদেশে উদ্ভিদ প্রজাতি সংরক্ষণ, গবেষণা ও প্রদর্শনের সবচেয়ে বড় কেন্দ্র হিসেবে বিবেচিত। কেন্দ্রটি **ন্যাশনাল বোটানিক্যাল গার্ডেন** নামেও পরিচিত। উদ্যানটি ঢাকার মিরপুরে বাংলাদেশ জাতীয় চিড়িয়াখানার পাশে অবস্থিত। ১৯৬১ সালে প্রায় ২০৮ একর (৮৪ হেক্টর) জায়গা জুড়ে উদ্যানটি প্রতিষ্ঠিত হয়। ঢাকার আরেকটি উদ্যান বলধা গার্ডেন প্রশাসনিক দিক দিয়ে এই উদ্যানেরই অংশ। জাতীয় উদ্ভিদ উদ্যান বাংলাদেশের অন্যতম বৃহৎ উদ্ভিদ উদ্যান। প্রতিবছর প্রায় ১৫ লক্ষ দর্শনার্থী উদ্যানটিতে বেড়াতে আসেন।

ব্যবস্থাপনা ও সংগ্রহ
--------------------

জাতীয় উদ্ভিদ উদ্যানে বর্তমানে ১১৭টি গোত্রভুক্ত ৯৫২ প্রজাতির গাছপালা রয়েছে। এর মধ্যে ২৫৬টি প্রজাতির ৩৫ হাজার বৃক্ষ, ৩১০ প্রজাতির ১০ হাজার গুল্ম , ৩৭৮ প্রজাতির ১২ হাজার বিরুৎ ও লতা জাতীয় উদ্ভিদ। ২০৮ একর উদ্যানটি মোট ৫৭টি সেকশনে বিভক্ত। এতে আছে বিভিন্ন আকারের মোট ৭টি জলাশয়। জলাশয়গুলোর মোট আয়তন ১১ একর। একটি জলাশয়ের পাশে রয়েছে কৃত্রিম জলপ্রপাত ও ডেক। আরও রয়েছে শাপলা পুকুর ও গোলাকৃতির পদ্মপুকুর। শাপলা পুকুরে বছরের এপ্রিল থেকে সেপ্টেম্বর মাসে শাপলা ফোটে। একসময় শীতকালে বড় জলাশয়গুলোতে হাঁসজাতীয় পরিযায়ী পাখিরা আসত। এখন আর আসে না। জাতীয় উদ্যানের ১.৫ একর জুড়ে রয়েছে মৌসুমি ফুলের বাগান। সালভিয়া, মর্নিংগ্লোরি, গাঁদা, ডালিয়াসহ প্রায় ৫২ জাতের বিদেশি মৌসুমি ফুলের চাষ করা হয় এ বাগানে। বাগান ঘিরে রয়েছে একটি আঁকাবাঁকা কৃত্রিম লেক। ১৯৮০ সালে প্রায় ৩.৫ একর জায়গার উপর নির্মিত হয় উদ্যানের গোলাপ বাগান। দু'টি পৃথক বাগানে প্রায় ২০০ প্রজাতির গোলাপ সংগ্রহে রয়েছে। একটি গোলাপ বাগানের মাঝে রয়েছে গোলাকৃতির একটি জলাশয়। এই জলাশয়ে সংরক্ষিত রয়েছে ব্রাজিলের আমাজন লিলি। ১৯৮০-৮১ সালে নির্মাণ করা হয় উদ্যানের দেবদারু-ইউক্যালিপটাস বাগান। ইউক্যালিপটাসগুলো অস্ট্রেলিয়া থেকে সংগ্রহ করা। ১৬ প্রজাতির ইউক্যালিপটাস ও আকাশমণি রয়েছে এখানে। বাঁশবাগানে রয়েছে প্রায় ২২ প্রজাতির বাঁশ। গর্জন বাগানের উত্তর পাশে সৃষ্টি করা হয়েছে ভেষজ উদ্ভিদের বাগান। এই বাগানে রয়েছে কালমেঘ, তুলসী, আতমোরা, শতমূলী, পুনর্নভা, থানকুনি, আদা, বোতল ব্রাশ, তেলাকুচা, কুমারি লতা, বাসক, বচসহ হরেক ভেষজ উদ্ভিদের সংগ্রহ।

গ্রিন হাউজ ও নেট হাউজ
---------------------

উদ্যানের ক্যাকটাস গ্রিন হাউজে ৮০ প্রজাতির ক্যাক্‌টাস ও সাকুলেন্ট সংরক্ষিত রয়েছে। গ্রিন হাউজটি ১৯৯৪ সালে নির্মিত হয়। বিভিন্ন প্রজাতির ক্যাকটাসের মধ্যে রয়েছে ওল্ডম্যান, ফিসহুক ক্যাকটাস, ম্যামিলারিয়া, ক্ষেপালিয়া, মেলো ক্যাকটাস, গোল্ডেন ব্যারেল, সিরিয়াম হেক্সোজেনাস, র‌্যাট টেইল, আপাংসিয়া সিডাম, হাওয়ার্থিয়া, পিকটোরিয়া ইত্যাদি। বেশিরভাগ ক্যাকটাস মেক্সিকো থেকে সংগ্রহ করা হয়েছে। অর্কিড গ্রিন হাউজে দেশি-বিদেশি প্রায় ৮৫ প্রজাতির অর্কিড সংরক্ষিত রয়েছে। নেট হাউজে ছায়াতরু সংরক্ষণ করা হয়েছে। প্রায় ১০০ প্রজাতির ছায়াতরু রয়েছে এ হাউজে।

### আন্তর্জাতিক উদ্ভিদ শাখা

উদ্ভিদ উদ্যানে বিদেশি বিভিন্ন প্রজাতির উদ্ভিদ নিয়ে ১৯৭৩ সালে *আন্তর্জাতিক এলাকা* নামে একটি শাখা সৃষ্টি করা হয়। এই শাখায় রয়েছে অস্ট্রেলিয়ার সিলভার ওক, জ্যাকারান্ডা ও ট্যাবে বুইয়া, জাপানের কর্পূর গাছ, মালয়েশিয়ার ওয়েল পাম, থাইল্যান্ডের রামবুটান।

### নার্সারি

উদ্ভিদ উদ্যানের প্রায় ৫ একর জায়গা জুড়ে একটি নার্সারি রয়েছে। এ নার্সারিতে ফুল, ফল, লতা, গুল্ম ইত্যাদি উদ্ভিদের চারা চাষ করা হয়। সরকার নির্ধারিত মূল্যে এই নার্সারি থেকে চারা কেনা যায়।

### অন্যান্য উদ্ভিদ সংগ্রহ

উদ্যানের অন্যসব সংগ্রহের মধ্যে রয়েছে অশোক, বাওবাব, তসবিহ গাছ, ফার্ন কড়ই, তুন, কেশিয়া নড়ুসা, চেরি গাছ, মহুয়া, কৃষ্ণচূড়া, কামিনী, নাগেশ্বর, বহেড়া, শ্বেত চন্দন, উদয়পদ্ম, গিলরিসিভিয়া, কুম্ভি, আমলকী, জারবেরা, অ্যানথুরিয়াম, বিচিত্রা, ক্যামেলিয়া, পারুল, হেলকুনিয়া, হিজল, রক্ত কম্বল, সেগুন, মেহগনি, রাজকড়ই, আকাশমণি, অ্যামহাসটিয়া অ্যাভোকাডো, বেগুনি এলামান্ডা, থাইল্যান্ডের গন্ধরাজ, অর্জুন প্রভৃতি।

চিত্রশালা
---------

* ক্যাকটাস গ্রিন হাউজক্যাকটাস গ্রিন হাউজ
* অর্কিড হাউজঅর্কিড হাউজ
* পদ্মপুকুরপদ্মপুকুর
* বাঁশ বাগানবাঁশ বাগান
* আন্তর্জাতিক উদ্ভিদ শাখাআন্তর্জাতিক উদ্ভিদ শাখা
* শাপলা পুকুর পাড়শাপলা পুকুর পাড়

তথ্যসূত্র
---------

1. ↑  জাতীয় উদ্ভিদ উদ্যানের তথ্য বাতায়ন।
2. 1 2 3  *জাতীয় উদ্ভিদ উদ্যান: ৯৫২ জাতের উদ্ভিদ, আছে দুর্ভোগও*, দৈনিক কালের কণ্ঠ, ২৫.০৯.২০১০ [সংগৃহীত:১৬-০৮-২০১২]

বহিঃসংযোগ
---------

* ঢাকা প্রবেশদ্বার

উইকিমিডিয়া কমন্সে **জাতীয় উদ্ভিদ উদ্যান, বাংলাদেশ** সংক্রান্ত মিডিয়া রয়েছে।

* জাতীয় উদ্ভিদ উদ্যানে নতুন আপদ 'ঠেক মামা', ওবায়দুর রহমান মাসুম, দৈনিক কালের কণ্ঠ, ৪ জুন ২০১১ [সংগৃহীত:১৬-০৮-২০১২]।
* যেভাবে চলছে জাতীয় উদ্ভিদ উদ্যান[*স্থায়ীভাবে অকার্যকর সংযোগ*], আবু কালাম আজাদ, দৈনিক সমকাল, ৩ অক্টোবর ২০১০ [সংগৃহীত:১৬-০৮-২০১২]।
* সেই তিন বাঘ শাবক বেড়ে উঠছে এসি রুমে, আসাদুজ্জামান সাগর, দৈনিক আমার দেশ, ৩০ জুন ২০১২ [সংগৃহীত:১৬-০৮-২০১২]।

| * দে
* স
বাংলাদেশের সংরক্ষিত বনাঞ্চল |
| --- |
| জাতীয় উদ্যান | 
* ভাওয়াল জাতীয় উদ্যান
* মধুপুর জাতীয় উদ্যান
* রামসাগর জাতীয় উদ্যান
* হিমছড়ি জাতীয় উদ্যান
* লাউয়াছড়া জাতীয় উদ্যান
* কাপ্তাই জাতীয় উদ্যান
* নিঝুম দ্বীপ জাতীয় উদ্যান
* মেধা কচ্ছপিয়া জাতীয় উদ্যান
* সাতছড়ি জাতীয় উদ্যান
* খাদিমনগর জাতীয় উদ্যান
* বাড়ৈয়াঢালা জাতীয় উদ্যান
* কুয়াকাটা জাতীয় উদ্যান
* নবাবগঞ্জ জাতীয় উদ্যান
* সিংড়া জাতীয় উদ্যান
* কাদিগড় জাতীয় উদ্যান
* আলতাদীঘি জাতীয় উদ্যান
* বীরগঞ্জ জাতীয় উদ্যান
* শেখ জামাল ইনানী জাতীয় উদ্যান
* ধর্মপুর জাতীয় উদ্যান

 |  |
| অভয়ারণ্য | 
* রেমা–কালেঙ্গা অভয়ারণ্য
* চর কুকরি-মুকরি অভয়ারণ্য
* সুন্দরবন পূর্ব বন্যপ্রাণী অভয়ারণ্য
* সুন্দরবন পশ্চিম বন্যপ্রাণী অভয়ারণ্য
* সুন্দরবন দক্ষিণ বন্যপ্রাণী অভয়ারণ্য
* পাবলাখালী অভয়ারণ্য
* চুনতি বন্যপ্রাণী অভয়ারণ্য
* ফাসিয়াখালি অভয়ারণ্য
* দুধপুকুরিয়া–ধোপাছড়ি অভয়ারণ্য
* হাজারিখিল অভয়ারণ্য
* সাঙ্গু অভয়ারণ্য
* টেকনাফ অভয়ারণ্য
* টেংরাগিরি অভয়ারণ্য
* দুধমুখী অভয়ারণ্য
* চাঁদপাই অভয়ারণ্য
* ঢাংমারী অভয়ারণ্য
* সোনারচর অভয়ারণ্য
* নাজিরগঞ্জ শুশুক অভয়ারণ্য
* শিলন্দা নাগডেমড়া শুশুক অভয়ারণ্য
* নগরবাড়ি-মোহনগঞ্জ শুশুক অভয়ারণ্য
* সোয়াচ অব নো গ্রাউন্ড মেরিন সংরক্ষিত এলাকা
* সেন্টমার্টিন মেরিন সংরক্ষিত এলাকা

 |
| অন্যান্য সংরক্ষিত এলাকা | 
* জাতীয় উদ্ভিদ উদ্যান
* বলধা গার্ডেন
* আদমপুর বন
* সীতাকুণ্ড বোটানিক্যাল গার্ডেন ও ইকোপার্ক
* ডুলাহাজারা সাফারি পার্ক
* বঙ্গবন্ধু সাফারি পার্ক
* মধুটিলা ইকোপার্ক
* মাধবকুণ্ড ইকোপার্ক
* বাঁশখালী ইকোপার্ক
* মুড়াইছড়া ইকোপার্ক
* টিলাগড় ইকোপার্ক
* ধানসিঁড়ি ইকোপার্ক
* কুয়াকাটা ইকোপার্ক
* অরুণিমা ইকোপার্ক
* বর্ষিজোড়া ইকোপার্ক
* যমুনা সেতু পশ্চিম পাড় ইকোপার্ক
* পিরোজপুর রিভারভিউ ইকোপার্ক
* চরমুগুরিয়া ইকোপার্ক
* শেখ রাসেল এভিয়ারী এন্ড ইকো-পার্ক
* বিশেষ জীববৈচিত্র্য সংরক্ষণ এলাকা (রাতারগুল)

 |